LT
2022 5 24
Europos Sąjungos oficialusis leidinys
C 208/7
Išankstinis pranešimas apie koncentraciją (Byla M.10686 – LOV GROUP / BETCLIC EVEREST GROUP) Bylą numatoma nagrinėti supaprastinta tvarka (Tekstas svarbus EEE)
(2022/C 208/06) 1.
Gegužės 13 d.
Komisija gavo pagal Tarybos reglamento (EB) Nr. 139/2004 (1) 4 straipsnį pateiktą pranešimą apie siūlomą koncentraciją.
Šis pranešimas susijęs su šiomis įmonėmis: — „Lov Group Invest“ (toliau – „Lov Group“, Prancūzija), — „Betclic Everest Group“ (toliau – BEG, Prancūzija), kuri šiuo metu priklauso įmonėms „Lov Group“ ir „Société des Bains de Mer de Monaco“ (toliau – SBM, Monakas).
Įmonė „Lov Group“ įgyja, kaip apibrėžta Susijungimų reglamento 3 straipsnio 1 dalies b punkte, visos įmonės BEG kontrolę.
Koncentracija vykdoma perkant akcijas.
2.
Įmonių verslo veikla:
— „Lov Group“ yra investicinė įmonė, kurios pagrindinė veikla – audiovizualinio turinio gamyba internetinių lošimų sektoriuje per šiuo metu bendrai kontroliuojamą patronuojamąją įmonę BEG; ji taip pat veikla prabangių viešbučių ir maisto sektoriuose. — BEG teikia internetinių sporto lažybų, kazino žaidimų, pokerio ir žirgų lenktynių paslaugas. 3.
Preliminariai išnagrinėjusi pranešimą Komisija mano, kad sandoriui, apie kurį pranešta, galėtų būti taikomas Susijungimų reglamentas.
Komisijai paliekama teisė dėl šio klausimo priimti galutinį sprendimą.
Pagal Komisijos pranešimą dėl supaprastintos tam tikrų koncentracijų nagrinėjimo pagal Tarybos reglamentą (EB) Nr. 139/2004 (2) procedūros reikėtų pažymėti, kad šią bylą numatoma nagrinėti pranešime nurodyta tvarka.
4.
Komisija kviečia suinteresuotas trečiąsias šalis teikti pastabas dėl pasiūlyto veiksmo.
Pastabos Komisijai turi būti pateiktos per 10 dienų nuo šio pranešimo paskelbimo.
Visoje korespondencijoje turėtų būti pateikiama ši nuoroda: M.10686 – LOV GROUP / BETCLIC EVEREST GROUP Pastabas Komisijai galima siųsti e. paštu, faksu arba paštu.
Kontaktiniai duomenys: E. paštas: COMP-MERGER-REGISTRY@ec.europa.eu Faks.
+32 22964301 Pašto adresas European Commission Directorate-General for Competition Merger Registry 1049 Bruxelles/Brussel BELGIQUE/BELGIË
(1) OL L 24, 2004 1 29, p. 1 (Susijungimų reglamentas).
(2) OL C 366, 2013 12 14, p. 5.